KLUBI 700
Glenda Bellin ennuste oli kehno.
Hänellä oli 6 cm:n aivoverenvuoto, ja hänet aiottiin vaivuttaa koomaan.
Silloin poika Josh rukoili, ja ei aikaakaan, kun tapahtui ihme.
Hän alkoi huitoa ja lyödä minua -
ja äännellä kummallisesti. Luulin, että hän näkee painajaista.
Greg Bell huolestui, kun vaimo Glenda meni aikaisin petiin päänsäryn takia.
63-vuotias Glenda ei tavannut valittaa pienestä.
Päänsärkyjä oli ollut ennenkin, mutta ei näin kovia.
Yöllä kello 1.30 Glenda alkoi sätkiä vuoteessa.
Taputin häntä ja sanoin: "Ei hätää. Se on vain painajainen."
Hän ei herännyt. Säikähdin ja hyppäsin sängystä.
Poika oli alakerrassa. Huusin, että soittaa ambulanssin.
Yritin herättää Glendan. Häntä kouristeli. Olin paniikissa.
Glenda oli yhä tiedoton, kun ambulanssi saapui.
Hänet lennätettiin 150 kilometrin päähän sairaalaan Springfieldiin.
Olin tosi huolissani. Hänet laitettiin vöihin paareille.
Hän ei herännyt koko aikana.
Greg ja Josh-poika lähtivät kahden tunnin matkalle sairaalaan.
Rukoilimme matkalla. Pelkäsin, koska en tiennyt, miten siinä kävisi.
Yritin hillitä kaasujalkaa. Halusin perille mahdollisimman nopeasti.
He saapuivat sairaalalle neljältä.
Josh oli jo alkanut lähettää rukouspyyntöjä.
Nyt he odottivat tietoa Glendan voinnista.
Huoneessa olimme minä, poika ja vaimo. En pystynyt rukoilemaan.
Olin niin täynnä tunteita. Murruin, -
ja ajattelin, että poika ei ollut ikinä nähnyt minun itkevän.
Lääkäri tuli huoneeseen.
Hän sanoi, että Glendalla oli laaja aivokudoksen sisäinen vuoto -
revenneestä verisuonesta.
Hänet voitiin vain vaivuttaa koomaan, ja odottaa paineen helpottamista.
Ei tiedetty, toipuuko hän.
Äitini oli menehtynyt yllättäen pari kuuta aiemmin.
Kysyin, voiko Glenda kuolla. Lääkäri sanoi, että voi.
Lääkärin lähdettyä Greg pyysi Joshia rukoilemaan.
Sitten: -
Glenda kysyi: "Mitä nyt?"
Selitimme, mitä oli tapahtunut. Hän sanoi: "Olen kunnossa."
Lääkäri tuli, katsoi Glendaan ja kysyi: "Mitä tämä on?"
Järkytys lääkärin kasvoilla paljasti, -
ettei hän ollut kertonut kaikkea.
Lääkäri kutsui Gregin toimistoon ja näytti kuvat.
Niissä näkyi 6 cm:n aivoverenvuoto.
Hän sanoi: "Katso. Tämä on paha."
Lääkäri ei ollut uskoa sitä. Hän tajusi varmaan, että tässä on jotain muuta.
He eivät olleet tehneet Glendalle mitään.
Hän vain puhua pölpötti kuin ennenkin.
Glendaa ei tarvinnutkaan vaivuttaa koomaan.
Sukulaisia ja ystäviä alkoi tulla rukoilemaan ja tukemaan.
Heitä oli odotushuone täynnä. Se tuntui hyvältä.
Ihmettelin: "Miksi olette täällä?"
Ei ollut kipuja. Olo oli hyvä.
En ymmärtänyt, mitä ne ihmiset tekivät siellä.
Glenda oli oma itsensä pientä muistinmenetystä lukuun ottamatta.
Hän olisi voinut juosta rakennuksen ympäri, mutta hänen ei annettu liikkua.
Hänet uhattiin sitoa petiin, sillä hän puhui, mitä kaikkea hän halusi tehdä.
Loppuviikosta paine oli hellittänyt ja muisti palautunut.
Lyhyen kuntoutusjakson jälkeen hän palasi kotiin.
Olin ihmeissäni ja kiitollinen siitä, -
että kaikki meni näin hyvin.
Glenda on täysin ennallaan ja aktiivisempi kuin koskaan.
Perhe on kiitollinen rukouksista.
Rukous oli kaikki kaikessa. En usko, että hän olisi täällä ilman rukouksia, -
ei vain minun rukouksiani vaan niitä monia rukouksia.
Meillä menee vahvemmin kuin koskaan Jumalan ansiosta.
En olisi selviytynyt ilman rukouksia. Jumala on hyvä.
Pyytäkää suuria. Hän on suuri Jumala.
Ja Hänestä on ihana kuulla meistä.
Raamattu kehottaa rukoilemaan lakkaamatta.
Monesti olemme kiireisiä, -
mutta yhtäkkiä tulee hetki, jolloin tarvitsemme Jumalaa ja rukoilemme.
Haluamme rukoilla kanssasi, mitä tarvitsetkin, -
olipa se fyysistä tai taloudellista tai jokin riippuvuus.
Jumala hoitaa sen. Hän sanoo: "Olen täällä. Tuo se minulle."
Rukoilemme kanssasi. CBN:llä on nyt rukousviikko.
Meille on lähetetty rukouspyyntöjä.
Joku pyytää rakennusfirmalleen töitä, jotta saisi velat maksuun.
Joku pyytää pelastusta aviomiehelle, takana 54 vuoden avioliitto, -
sekä yhdeksälle lapselle ja yli 50 lapsen- ja lapsenlapsenlapselle.
Joku pyytää paranemista vaskulaarisesta dementiasta, -
tyypin 2 diabeteksesta ja niveltulehduksesta.
Joku tarvitsee paranemista verenmyrkytyksestä -
ja resistentistä virtsatulehduksesta.
Täällä pyydetään rukousta koulujen, -
lasten, vanhempien ja henkilökunnan puolesta -
ja voimia kaikille, joita koulun alkaminen pelottaa.
Rukousta keskinäisen anteeksiannon puolesta perheessä.
Sopua ja eheytymistä suhteisiin.
Näön palautumista 10-vuotiaan tytön silmään.
Lääkäri on sanonut hänen äidilleen, ettei mikään auta. No, Jeesus voi.
Paranemisesta niskalihaksen sairauteen, -
spasmodiseen torticollikseen, jos lausuin sen oikein.
En ehkä osaa lausua sitä, mutta Jumala osaa -
ja Hän tuntee tarpeesi ja Hän tahtoo täyttää tarpeesi.
Hän haluaa sitä. Hän on Isäsi. Hän on luonut sinut.
Olet Hänelle niin arvokas, että Hän kuoli puolestasi.
Voit katsoa ja nähdä tämän ihmeellisen jutun, -
sen ihmeellisen tosiasian, että Jumala sanoo: "Minä teen tien.
Hoidan tämän. Haluan, että olet kanssani."
Haluan piirtää mieleenne seuraavanlaisen kuvan.
Oliko Aadamilla ja Eevalla mitään ongelmia paratiisissa?
Vastaus on, että ei. Se oli Jumalan idea.
Hän keksi paratiisin.
Kuka pilasi sen?
Ihmistä petkutettiin kammottavalla, pirullisella kysymyksellä.
"Sanoiko Jumala todella?" Se oli kysymys.
Sillä kysymyksellä paholainen ujutti epäilyksen Aadamin ja Eevan mieliin.
Se toi epäilyksen. "Sanoiko Jumala todella?"
Niinpä he toimivat Jumalan kieltoa vastaan.
Sen seurauksena he menettivät oikeuden olla paratiisissa.
Mutta Jumala sanoi: "Minullapa onkin toinen keino. Tahdon tehdä näin.
Korjaan asiat puolestanne. Katson sopivan uhrin.
Haluan teidät ikuisuuteen kanssani niin, -
että olen valmis antamaan Jeesuksen."
Niin Jeesus tuli ja eli synnittömän elämän. Se on ihme.
Hän teki sen. Teki kaiken edestämme. Kuoli ristillä, vuodatti verensä.
Mutta se ei jäänyt siihen. Hän nousi kuolleista, -
ja nyt Hän istuu Isän oikealla puolella ja tekee mitä? Rukoilee puolestasi.
Uskotaan tuo kaikki. Pidetään nämä asiat mielessämme, -
sillä Hänen läsnäolossaan kaikki tarpeemme näyttävät pieniltä.
Ne kaikki häviävät, paranevat ja hoituvat.
Hän parantaa sairautemme ja antaa anteeksi kaikki rikkomuksemme.
Hän tekee sen kaiken, sillä Hän rakastaa meitä.
Rakastetaan Häntä takaisin, sillä usko toimii rakkauden kautta, -
ja kun on se, on vastaus kaikkiin inhimillisiin tarpeisiin. Rukoillaan.
Herra, Jumala, Kaikkivaltias, näytä läsnäolosi keskuudessamme, -
jotta kaikki pelko, epäilys ja epäusko lähtisivät, sillä Sinä tosiaan sanoit, -
että kaikki rikkomuksemme on annettu anteeksi -
ja kaikki sairautemme on parannettu. Sanoit niin.
Kaikki epäily ja epäusko, lähtekää minusta.
Haluan totuuden, joka vapauttaa minut, -
sillä Jeesus on tie, totuus ja elämä.
Tulet tuntemaan totuuden, ja totuus vapauttaa sinut.
Jeesus, näytä totuutesi, parantavan voimasi, anteeksiantosi.
Puhdista meidät kaikesta vääryydestä, niin olemme puhtaat.
Kun olemme läsnäolossasi ja katselemme kirkkauttasi, -
ojenna kätesi ja tee ihmeitä nyt Jeesuksen nimessä.
Terry, mitä Jumala sanoo?
Jonkun tilanne on yhtä kiperä kuin Glenda Bellin tilanne oli.
Kehossasi on tulehduspesäkkeitä, -
joihin ei tepsi mikään lääke.
Jumala parantaa sen, vaikka mikään ei ole auttanut.
Jeesuksen käsi koskettaa sinua, ja vapaudut kaikesta tulehduksesta -
ja sen aiheuttamasta harmista. Vapaudu Jeesuksen nimessä.
Joku mies on ollut moottoripyöräonnettomuudessa.
Pompit kirjaimellisesti tiellä oikean olkapääsi päällä.
Sinulla oli nahkatakki, mutta se ei suojannut luitasi.
Olkapääsi meni pahasti rikki.
Jeesus tulee luoksesi nyt.
Hän koskettaa sitä. Jeesuksen nimessä sinä paranet.
Luita punotaan yhteen ja järjestellään paikoilleen.
Se, mikä tuhoutui ja vietiin sinulta, tuodaan nyt takaisin -
Jeesuksen nimessä.
Nyt uskon tekona ala liikutella oikeaa kättä.
Nosta kätesi ylös Häntä kohti.
Tee jotain, mihin et äsken pystynyt. Huomaat suurenmoisen paranemisen.
Tunnet voitelun käyvän läpi koko oikean kätesi ja olkapääsi.
Jumalan läsnäolon paino tulee yllesi.
Ota se vastaan ja iloitse siitä.
Eräs toinen, en tiedä, onko tämä sama, -
mutta olet ollut onnettomuudessa.
Selkärankasi siirtyi alavartaloosi nähden paikaltaan.
Se aiheuttaa valtavaa särkyä selän alaosassa -
ja lantionliikkeessä. Jumala parantaa sen.
Se, mikä on ollut poissa paikaltaan, laitetaan nyt paikalleen -
Jeesuksen nimessä. Kiitos, Jumala.
Jollakulla on jonkinlainen ihosairaus -
oikealla puolella leuassa ja kaulassa.
Jumala parantaa sen ja ottaa sen pois.
Olet peittänyt sen, mutta ei tarvitse enää peittää.
Jeesus on parantanut sinut. Hän paransi ihosi.
Herra, kiitämme Sinua. Kiitos uhristasi.
Kiitos ihmeistä, joita teet, ja läsnäolosta, jonka tuot meille.
Kuljit ympäriinsä, teit hyvää ja paransit kaikki paholaisen vaivaamat.
Otamme sinut vastaan nyt ja otamme vastaan vastauksen kaikkiin tarpeisiin.
Ole kanssamme nyt. Sitä pyydämme Jeesuksen nimessä, aamen.
Jos paranit, kerro meille.
Haluamme kertoa muillekin, että Jeesus on sama eilen, tänään ja iäti.
Hän tekee yhä samaa kuin 2 000 vuotta sitten.
Todistuksesi voima rohkaisee muitakin uskomaan, -
että sama voi tapahtua heille.
Tulossa: Lasta pilkattiin hänen huultensa takia, -
eikä perheellä ollut varaa leikkaukseen.
Näemme, miten te autoitte lasta.
Luulit, että sinulla on kaikki: -
lupaava ura, paljon ystäviä ja kasvava perhe.
Silti elämä tuntuu tyhjältä. Jotain puuttuu.
Vain Jumala voi tuoda tarkoituksen elämään.
Onnellisuus tulee Hänen tuntemisestaan.
Katso ohjelmastamme, kuinka Hän voi muuttaa elämäsi.
Jokaisen lapsen sisällä on sankari, -
johtaja, -
ystävä muille, -
joku, joka auttaa, -
joka toimii oikein, -
joka unelmoi tulevaisuudestaan.
He tarvitsevat apuamme.
Mitä teen?
Mitä sanon?
Miltä pitäisi tuntua?
Superkirja opettaa lapsille moraalisia ja hengellisiä totuuksia -
lapsille tuttujen tilanteiden kautta sekä Jumalan Sanaa.
Liity Superkirja-kerhoon. Saat uusia jaksoja, sitä mukaa kun ne ilmestyvät.
Paketissa on kaksi DVD-levyä annettavaksi toisille.
Rikkohuuli. Sillä nimellä lapset pilkkasivat kambodžalaisvauvaa.
Äiti pelkäsi, että vauva joutuisi julmuuden kohteeksi, -
ja hänen pahimmat pelkonsa toteutuivat.
Chan Trealla oli syntyessään suulakihalkio.
Kun Chan Trea oli syntynyt, itkin. Sydäntäni raastoi.
Ajattelin, ettei tällaista tapahtuisi meille.
Olin surullinen. Rakastan häntä ja kannan hänestä huolta.
Haluan hänenkin pääsevän kouluun.
Sisko huolestui, koska toiset lapset pitivät Chan Treaa naurunalaisena.
Kun vein pikkusiskoni kävelylle, toiset lapset sanoivat häntä rikkohuuleksi.
Suutuin ja toin siskoni takaisin kotiin.
Chan Trean isä oli rakennuksilla Kambodžassa, kun töitä oli.
Perheellä ei ollut varaa leikkaukseen.
Operaatio Siunaus maksoi perheen matkan sairaalaan -
sekä leikkauksen, jossa Chan Trean suulakihalkio korjattiin.
Nyt hänellä on leikkikavereita.
Hän syö riisiä ja puuroa ja saa lisää painoa.
Olen kiitollinen heille.
Kiitos, että korjasitte siskoni huulet.
Kiitos menee sinulle, jos olet kumppanimme.
Tietty osuus joka lahjoituksesta menee Operaatio Siunauksen työhön.
Olipa kyse hätäavusta maanjäristysuhreille Marokkoon, -
suulakihalkio-, silmä- tai sydänleikkauksista tai kaivoista, -
niitä kaikkia voidaan tehdä, kun lahjoitatte ja sanotte: -
"Haluan olla osa tuota työtä."
Soita meille, jos haluat tulla Klubi 700 -kumppaniksi.
Jatkamme mainosten jälkeen katsojakysymyksillä.
Muistele, millaista oli olla lapsi.
Uskoit sinulle kerrotut tarinat, -
ja maailma näytti olevan täynnä mahdollisuuksia.
Mihin tarinoihin maailman orpolapset uskovat?
Mielestämme Raamattu kertoo ainoan uskomisen arvoisen kertomuksen.
Uskomme, että jokaisen lapsen pitäisi voida unelmoida, -
muuttaa vaikeudet mahdollisuuksiksi, luottaa Jumalan lupauksiin -
ja löytää paikkansa kaikkein suurimmassa kertomuksessa.
Heillä on koko elämä edessään. Maailma on heille avoinna.
He etsivät kertomusta, johon uskoa. Me kerromme sen heille.
Oletko mukana?
ANTAMASSA TOIVOA. LUPAAMASSA RAKKAUTTA.
Kannamme usein taakkaa menneisyydestä.
Se vaikuttaa elämässämme kaikkeen ja kaikkiin.
Se estää meitä löytämästä todellista onnea.
Jumala ei tarkoittanut meitä elämään näin.
Voit vapautua taakastasi.
Jumalan anteeksianto muuttaa elämän.
Soita meille.
Katsojakysymyksiin. Oletko valmis? - Luulen niin.
Täältä tulee, olitpa valmis tai et.
Sitten heitän kysymyksen sinulle. - Ei.
Serena kysyy. - Ai ei? Selvä.
"Onko oikein rukoilla viholliselle onnettomuutta, -
kuten 'liiskaa hänet'? Selitä ja perustele Raamatulla."
Ensinnäkin mieleen tulee: "Rakasta vihollisiasi."
Sen käskyn Jeesus antoi opetuslapsilleen.
Toinen on tämä: "Tee hyvää niille, jotka vainoavat sinua."
Uudessa testamentissa on siihen paljon ohjeita.
Jos etsii Raamatusta tukea sellaiselle rukoukselle, -
tässä on yksi, josta ei opeteta usein, ja hyvästä syystä.
Jeesus käskee rakastaa vihollisia.
Tämä on Psalmi 109. Asiayhteys on tässä se, -
että tämän Psalmin nojalla apostolit ottivat Juudaksen tilalle toisen.
Apostolit valitsivat Mattiaan, -
jotta opetuslapsia olisi kaksitoista.
Psalmi 109: "Rakkauteni palkaksi..." Varmista, että rakastat.
"...he minua vainoavat mutta minä ainoastaan rukoilen."
Varmista, että rukoilet.
"He kostavat minulle hyvän pahalla ja rakkauteni vihalla.
Aseta jumalaton mies häntä vastaan, -
ja seisokoon syyttäjä hänen oikealla puolellansa.
Oikeuden edessä hän joutukoon syyhyn, -
ja hänen rukouksensa tulkoon synniksi.
Hänen päivänsä olkoot harvat, -
ottakoon toinen hänen kaitsijatoimensa.
Tulkoot hänen lapsensa orvoiksi ja hänen vaimonsa leskeksi.
Kierrelkööt hänen lapsensa alati kerjäten, -
anelkoot kaukana kotinsa raunioilta.
Anastakoon koronkiskuri kaiken hänen omansa, -
ja riistäkööt vieraat hänen vaivannäkönsä.
Älköön kukaan osoittako hänelle laupeutta, -
älköönkä kukaan armahtako hänen orpojansa.
Hänen jälkeläisensä hävitkööt sukupuuttoon, -
pyyhittäköön heidän nimensä pois toisessa polvessa.
Hänen isiensä rikkomukset pysykööt Herran muistossa, -
älköönkä hänen äitinsä syntiä pyyhittäkö pois.
Olkoot ne Herran edessä alati, -
ja hävittäköön hän heidän muistonsa maan päältä.
Sillä se mies ei ajatellutkaan tehdä laupeutta, -
vaan vainosi kurjaa ja köyhää -
ja sydämen tuskassa olevaa, tappaaksensa hänet.
Hän rakasti kirousta, ja se kohtasi häntä; -
hän ei huolinut siunauksesta, ja se väistyi hänestä kauas.
Hän puki kirouksen yllensä niinkuin vaatteensa, -
ja se meni hänen sisuksiinsa niinkuin vesi ja hänen luihinsa niinkuin öljy.
Se olkoon hänellä viittana, johon hän verhoutuu, -
ja vyönä, johon hän aina vyöttäytyy.
Tämä olkoon Herralta minun vainoojaini palkka ja niiden, -
jotka puhuvat pahaa minua vastaan.
Mutta sinä, Herra, Herra, auta minua nimesi tähden, -
sillä sinun armosi on hyvä, pelasta minut. Sillä minä olen kurja ja köyhä, -
ja sydämeni on haavoitettu minun rinnassani."
Pidä mielessäsi, että jos alat kirota -
ja toimia tämän rukouksen mukaan, -
vedät kirouksia itsesi päälle.
Noudata Jeesuksen sanoja. Rakasta vihollistasi.
Tee hyvää niille, jotka vainoavat sinua.
Näin vaellat Jumalan armossa.
Kosto voi tuntea suloiselta. Voi olla kiva antaa samalla mitalla takaisin.
Mutta kun annat kaiken Hänelle ja sanot: "Herra, haluan osoittaa armoa, -
sillä en halua noiden kirousten tulevan ylleni ja perheeni ylle.
Haluan vaeltaa siunauksissa."
Kun teet näin, sinulle tapahtuu ihmeellisiä asioita, -
eikä sinun tarvitse enää murehtia syyttäjiäsi.
Tuo on... - Kovaa settiä. Harvemmin kuulee.
Niin, mutta tuollainen irti päästäminen vapauttaa.
Jumala on tarkoittanut, että elämä...
Rohkaisen lukemaan Psalmin, niin kuin äsken luimme yhdessä.
Tajuaa, ettei tuollaista halua tapahtuvan itselle.
Älä siis tee noin. Siksi Jeesus käskee rakastaa vihollisia.
Seuraava on Armando.
"En halua kuulostaa laiskamadolta, -
mutta onko menestys ilmainen lahja Jumalalta?
Pitääkö sen eteen työskennellä?"
Jos ei työtä tee, ei syömänkään pidä, sanoo Raamattu.
Työ oli yksi niistä seurauksista, -
jotka tulivat ihmisen osaksi syntiinlankeemuksen takia.
Otsa hiessä meidän pitää ansaita kaikki tässä maailmassa.
Jos luulee, että saa kaiken tekemättä mitään, -
kannattaa ajatella uudelleen.
Voit kylvää ja kastella, mutta kuka antaa kasvun? Jumala.
Menestys tulee Häneltä, samoin siunaus.
Jos katsoo Häneen kaiken lähteenä, -
maallinen materia alkaa hälvetä mielestä, -
ja yhtäkkiä tärkeintä onkin Jumalan läsnäolo, armo, -
rakkaus, anteeksianto, parantava voima ja vanhurskaus.
Ne kaikki Hän haluaa antaa sinulle.
Jos etsii niitä, kaikki muukin annetaan.
Donna kysyy. - Miten pärjäsin?
Vastaus hyväksytään.
"Ohjelmissanne ihmisiä paranee, kun moni on rukoillut.
Mitä, jos vain minä rukoilen? En rukoile hienosti. Onko sillä väliä?"
Sillä ei ole väliä Jumalalle. Jumala odottaa vain uskoa.
Hän ei odota, että iso joukko rukoilee.
Hän odottaa kestävyyttä rukouksessa, mutta ei tarvita monia sanoja.
Ajattelepa kertomusta sadanpäämiehestä.
Hänen palvelijansa oli sairaana, ja hän matkusti Jeesuksen luo -
ja kysyi: "Parantaisitko palvelijani?" Jeesus sanoi: "Kyllä. Tulen mukaasi."
Mies pysäytti Hänet. Tässä vain yksi henkilö pyysi.
Hän sanoi: "Sano sana, niin hän paranee."
Jeesus sanoi, ettei Hän ollut koko Israelissa nähnyt sellaista uskoa.
Olkoon sinullakin se usko, että yksi rukous, yksi sana, -
voi siirtää vuoria. Loppujae Markukselta: -
"kaikki, mitä te rukoilette ja anotte, uskokaa saaneenne, -
niin se on teille tuleva."
Siunausta ja näkemiin!
Hei, Superkirjan fanit! Tässä teille jotain uutta kivaa.
Uusi Superkirja-raamattusovellus on täynnä pelejä, tekemistä -
ja Superkirjan jaksoja, joita voi katsoa ilmaiseksi. Voi ei!
Lisäksi kysymyksiä ja vastauksia Raamatusta sekä hauska hartauskirja.
Ja helposti ymmärrettävä Raamattu.
Voit luoda oman Superkirja-hahmosi.
Anteeksi! Olen pahoillani! Sori! Auts! - Meneekö tämä videolle?
Ansaitse superpisteitä ja voita palkintoja päivittäin. Ja paljon muuta!
Aika palata seikkailujeni pariin. Nähdään pian!
Ilmaisen sovelluksen voi ladata sovelluskaupoista.
Kaipaatko kuuntelijaa?
Rukouspalvelijat ja sielunhoitajat päivystävät puhelinlinjoilla.
Soita rukouspuhelimeemme.
Suomennos: Marianne Tenetz